# נר יהודה

## פרוש משניות לע"נ הק' יהודה אבנר הי"ד

## בן ר' צבי ואביגיל שיח'

### במברגר

נהרג עקדה"ש בליל ש"ק פר' שמות כ"ג טבת תשס"ג

#### על מסכת קידושין



##### לקט וערך דוד בן אא"מ ר' יצחק הלוי במברגר

קרני שומרון טל' 7929168 – 09

[dav\_bam@yahoo.com](mailto:dav_bam@yahoo.com)

מבוא

יתברך הבורא וישתבח היוצר שהאיר עיני בתורתו ועזרני וסיעני להשלים את קובץ

'נר יהודה' על מסכת קידושין

קבצתי בחוברת זו מה שעלה בידי ממשניות מסכת קידושין, בהן נחלקו שני מפרשי המשנה ר' עובדיה מברטנורא (רע"ב) ור' ישראל ליפשיץ (תפא"י) בפרושיהם על המשנה. מחלוקות אלו נובעות מהסתמכות על הגמרא וראשונים. ניסיתי למצוא את המקורות עליהם מבסס כל אחד את פרושו.

ר' עובדיה עלה מאיטליה בשנת ה' רמ"ח, וכנראה, שכאן סיים את פירושו הגדול למשנה. כמו כן כתב אגרות, בהם מתאר את נסיעתו לארץ הקודש מקומות שונים והחיים בארץ הקודש. רע"ב נקבר במערה בשיפולי הר, שאצל מעיין השלוח בירושלם.

ר' ישראל ליפשיץ, היה אב"ד בכמה קהילות חשובות. פירושו יצא לאור לראשונה ע"י הרב המחבר בדאנציג, בשנת ה' תר"ג, ושנית עם הרחבות הוספות וסכומים, ע"י בן המחבר, ר' ברוך יצחק ליפשיץ בהמבורג בשנת תרכ"ז.מאז הודפסו עוד מהדורות רבות של פרוש זה..

קובץ משניות זה יקרא בשם 'נר יהודה' לזכרון נשמת נכדי בכורי יהודה אבנר הי"ד "ילד שעשועים נכרים בו, פרחי החכמה והיראה, עליו יהמו מעי .כי אחרי נתנו ה' לנו ביום ראשון ז' מרחשון תשמ"ג, לקחו מאתנו בליל ש"ק פרשת שמות, כ"ג טבת תשס"ג, תנצב"ה א"ס."

יהודה אבנר הי"ד למד בישיבת בית ועד לתורה בעתניאל שב"עמק חברון".

בליל ש"ק לס' "ותרא אותו כי טוב הוא ותצפנהו" "זמן קדוש,ויקדש ויקרא, ולא הניחוהו בחיים לגמרה." פרצו שני מרצחים ישמעאלים ימ"ש לישיבה ורצחו אותו ועוד שלושה בחורים יקרים הי"ד.

לזכרו ולעלוי נשמתו חיברתי את החוברת הזו.

אסיים בתפילת ר' נחוניא בן הקנה " יהי רצון שלא יארע דבר תקלה על ידי, ולא אכשל בדבר הלכה, וישמחו בי חברי ... ואשמח בהם".

"שגיאות מי יבין מנסתרות נקני" הלכות הן כהררים התלויים בשערה, ומכיר אני את עצמי שבודאי לא עמדתי על כל פרטיהם ודקדוקיהם של כל המשניות האלו, לכן אבקש מכל מי שימצא דבר מה שיאירני ויעיר לי, על מנת לתקן את המעוות.

"ברכות אביך גברו" תודה וברכה לבני הרב בנימין שיח' שעבר על החוברת, העיר הערות חשובות והוסיף וציין מקורות בכל אשר יפנה יצליח.

ויהיו נא לרצון תורתנו ותפילתנו בעבור נשמת

הק' יהודה אבנר הי"ד

בן ר' צבי הלוי ואביגיל במברגר שיח'.

המובאות ברובן, הועתקו מ"תקליטור תורני" ומתקליטור "הספריה היהודית הממוחשבת".

נדפס בסיוע המועצה הדתית קרני שומרון

טבת תשע"ז

מ ס כ ת ק י ד ש י ן

משנה מסכת קידושין פרק א' משנה ט'.

כָּל מִצְוָה שֶׁהִיא תְלוּיָה בָאָרֶץ, אֵינָהּ נוֹהֶגֶת אֶלָּא בָאָרֶץ. וְשֶׁאֵינָהּ תְּלוּיָה בָאָרֶץ, נוֹהֶגֶת בֵּין בָּאָרֶץ בֵּין בְּחוּצָה לָאָרֶץ, חוּץ מִן הָעָרְלָה וְהַכִּלְאָיִם. רַבִּי אֱלִיעֶזֶר אוֹמֵר, אַף מִן הֶחָדָשׁ:

רע"ב: ר' אליעזר אומר אף חדש - אסור בחוץ לארץ מן התורה, אע"פ שהוא חובת קרקע. שנאמר (ויקרא כ"ג) בכל מושבותיכם, בכ"מ שאתם יושבים. והלכה כר"א:

תפא"י: (עד) אף מן החדש - וקי"ל דחדש מותר בח"ל [ועי' פירושנו חלה פ"א ז'] :

רי"ף קדושין פרק א' דף ט"ו ע"א:

ר' אליעזר אומר אף חדש – וקי"ל כר' אליעזר דסתם לן תנא כותיה דתנן החדש אסור מן התורה בכל מקום ..

# רמב"ם פהמ"ש:

והלכה כרבי אליעזר שאומר, החדש, אסור מן התורה בכל מקום, ואע"פ שהוא תלויה בארץ כמו שנתבאר בסוף מסכת ערלה: *(וכן כתב בהלכות מאכלות אסורות פרק י')*

רא"ש קדושין פרק א' סימן ס"ב:

ר' אליעזר אומר אף החדש – וקיימא לן כרבי אליעזר דסתם לן תנא כותיה דתנן (פ"ג דערלה מ"ט) חדש אסור מן התורה בכל מקום ...

טור יורה דעה סימן רצ"ג:

כתב א"א הרא"ש ז"ל בתשובה ודאי בכל השנים אין לחוש מספק על התבואה לאוסרה שמא לא נשרשה קודם דסמכינן ארובה שנשרשה קודם לעומר ועוד שהוא ספק ספקא שמא היא מתבואת שנה שעברה ואפילו היא מתבואת שנה זו שמא נשרשה לפני העומר ועתה לפני הפסח נתתי אל לבי יען שימי עינוי הנכרים היה בפרוס הפסח וגם עת הגריד היה ולא יכלו לחרוש ומיעוטא דמיעוטא זרעו לפני הפסח ולא מלאני לבי לאסור אולי לא ישמעו לי ואני משיב לשואלים ידרשו מאת עובדי האדמה אם יאמרו שהרוב נשרש לפני הפסח מותר ואם לאו אסור וגם אני זוכר מנעורי פעמים ושלש שימי עינוי הנכרים היה בפרוס הפסח שרבותי נהגו איסור אבל לא הורו הלכה למעשה לאיסור ואהא סמכינן ואיני מורה איסור דמוטב שיהו שוגגין ואל יהו מזידין והחרד יפריש ע"כ.

שו"ע יורה דעה סימן רצ"ג סעיף ג':

תבואה שלא השרישה קודם לט"ז בניסן אסורה עד שיבא העומר הבא:

הגה: ומ"מ כל סתם תבואה שרי לאחר הפסח מכח ספק ספיקא ספק היא משנה שעברה ואם תמצא לומר משנה זו מ"מ דילמא נשרשה קודם העומר (טור בשם הרא"ש) ובמיני תבואה שזורעים ודאי לאחר פסח כגון במקצת מדינות שזורעים שבולת שועל ושעורים לאחר פסח אז יש לו להחמיר אחר הקציר אם לא שאין דלתות המדינ' נעולות ורוב התבואה באה ממקום אחר שזורעין קודם הפסח (הגהו' מיימוני פי"א מהמ"מ ותוס' ספ"ק דקידושין) וכן בזמן שימות החורף נמשכים לאחר פסח ובכל הגליל ההוא זורעים לאחר פסח דברים הנזכרים יש להחמיר ולחוש מן הסתם אבל אין להורות לאחרים במקום שרוב שתייתן ואכילתן ממינים אלו כי זה מוטב שיהיו שוגגין ואל יהיו מזידין (כן משמע בטור בשם הרא"ש ות"ה סי' קנ"ח:

ט"ז יו"ד סימן רצ"ג ס"ק ד':

אבל אין להורות לאחרים כו' – אין זה כדאי מלהציל על שאנו רואין חכמי ישראל כמעט רובם אין נזהרים מחדש בשום שנה ולא שייך לומר עליהם מוטב שיהיו שוגגים ... ומ"מ נראה לפי ע"ד ללמד זכות הגון על ההיתר בזה דהך איסור חדש בח"ל הוא פלוגתא דתנאי בפ"ק דקדושין (דף ל"ח) דת"ק דמתניתין ס"ל ..חדש אין נוהג בחו"ל דכתיב .'בכל מושבותיכם' והיינו לאחר ירושה וישיבה דוקא, ור"א ס"ל .. בכל מקום שאתם יושבים משמע ...

ואפשר שהיה לדון בזה שיכול להיות שמסכת ערלה נשנית קודם למסכת קדושין וא"כ סתם ואח"כ מחלוקת ומימלא אין הלכה כסתם ...

ואם כן יש לנו לדון דמדינות אלו שהיא שעת הדחק דחייו של אדם תלוי בשתיית שכר שעורים ושבלת שועל כדאי הוא התנא קמא לסמוך עליו בשעת הדחק. כיון דלא אפסקא הלכה בפרוש בגמרא כר"א ...

והפוסקים שלא חשו לשעת הדחק דבארצות שלהם אין זה דחק כל עיקר דהם היו בארצות החמים ...

ומו"ח ז"ל כתב שמצא תשובה אחת בהגהות רש"ל בשם מעיל צדק בשם רבינו אביגדור כ"ץ בשם ריב"א שאין חדש נוהג בשל עכו"ם וכן משמע בה"ג ושמא ס"ל דהלכה כת"ק דר"א עכ"ל. ויש לכוון זה ע"פ מה שכתבתי כנלע"ד.

*סכום: רע"ב: חדש אסור בחו"ל מן התורה = רי"ף, רמב"ם ורא"ש בקדושין.*

*תפא"י: חדש מותר בחו"ל = רא"ש בתשובה, רמ"א והט"ז.*

*נראה דכו"ע מודים שלהלכה יש אסור חדש גם בחו"ל, אלא כיון שלמעשה, מהסבות שהובאו, התירו בארצות הקור לאכול כל תבואה כתב התפא"י שחדש בחו"ל מותר.*

*ועיין בט"ז שהבאתי רק קטעים מדבריו.*

משנה מסכת קידושין פרק ב' משנה א'.

הָאִישׁ מְקַדֵּשׁ בּוֹ וּבִשְׁלוּחוֹ. הָאִשָּׁה מִתְקַדֶּשֶׁת בָּהּ וּבִשְׁלוּחָהּ. הָאִישׁ מְקַדֵּשׁ אֶת בִּתּוֹ כְּשֶׁהִיא נַעֲרָה בּוֹ וּבִשְׁלוּחוֹ. הָאוֹמֵר לָאִשָּׁה הִתְקַדְּשִׁי לִי בִּתְמָרָה זוֹ, הִתְקַדְּשִׁי לִי בָּזוֹ, אִם יֵשׁ בְּאַחַת מֵהֶן שָׁוֶה פְרוּטָה, מְקֻדֶּשֶׁת. וְאִם לָאו, אֵינָהּ מְקֻדֶּשֶׁת. בָּזוֹ וּבָזוֹ וּבָזוֹ, אִם יֵשׁ שָׁוֶה פְרוּטָה בְּכֻלָּן, מְקֻדֶּשֶׁת. וְאִם לָאו, אֵינָהּ מְקֻדֶּשֶׁת. הָיְתָה אוֹכֶלֶת רִאשׁוֹנָה רִאשׁוֹנָה, אֵינָהּ מְקֻדֶּשֶׁת, עַד שֶׁיְּהֵא בְאַחַת מֵהֶן שָׁוֶה פְרוּטָה:

רע"ב:

האיש מקדש בו ובשלוחו - בו תחלה ואח"כ בשלוחו, שמצוה בו יותר מבשלוחו דכי עסיק גופו במצוה מקבל שכר טפי. וילפינן שלוחו של אדם כמותו מקרא, דכתיב (שמות י"ב) ושחטו אותו כל קהל עדת ישראל, וכי כל ישראל שוחטין, אלא מכאן ששלוחו של אדם כמותו:

תפא"י: (א) ובשלוחו - בין אשה סתם בין פלונית, דשלוחו כמותו [ויאמר לה השליח הרי את מקודשת לפלוני], מיהו באינו מכירה, אסור לקדש ע"י שליח באפשר בעצמו, ואפילו באי אפשר, אין לעשות שליח לקדש אשה סתם, ובמכירה, רק מצוה בו יותר מבשלוחו [אה"ע ל"ה] :

רמב"ם פהמ"ש:

האיש מקדש בו ובשלוחו כו'. ... לפי שמעיקרנו לא ישא אדם אשה עד שיראנה, לפי שאנו חוששין אולי לא תישר בעיניו ויעמוד עמה ולא יאהבנה, וזה אסור, לפי שנאמר ואהבת לרעך כמוך, ולפיכך הקדים בו על שלוחו, ...

קידושין דף מ"א ע"א:

... רב יוסף מצוה בו יותר מבשלוחו כי הא דרב ספרא מחריך רישא רבא מלח שיבוטא איכא דאמרי בהא איסורא נמי אית בה כדרב יהודה אמר רב דאמר רב יהודה אמר רב אסור לאדם שיקדש את האשה עד שיראנה שמא יראה בה דבר מגונה ותתגנה עליו ורחמנא אמר ואהבת לרעך כמוך

רמב"ם - הלכות אישות פרק ג' הלכה י"ט:

מצוה שיקדש אדם אשתו בעצמו יתר מעל ידי שלוחו וכן מצוה על האשה שתקדש עצמה בידה יתר מעל ידי שלוחה.

טור אבן העזר סימן ל"ה:

האיש יכול לעשות שליח לקדש לו אשה בין אשה סתם בין אשה פלונית ויאמר לה השליח הרי את מקודשת לפלוני אבל אם אפשר לו לקדשה בעצמה אסור לקדשה ע"י שליח אלא אם כן מכירה שמא אחר כן ימצא בה דבר מגונה ותתגנה עליו

שו"ע אבן העזר סימן ל"ה סימן א':

האיש יכול לעשות שליח לקדש לו אשה בין אשה סתם בין אשה פלונית ויאמר לה השליח הרי את מקודשת לפלוני אבל אם אפשר לו לקדשה בעצמו אסור לקדשה ע"י שליח אא"כ מכירה שמא אח"כ ימצא בה דבר מגונה ותתגנה עליו ומ"מ אע"פ שמכירה מצוה שיקדשנה בעצמו אם אפשר:

*סכום: תחילה בו ואח"כ שלוחו לפי:*

*רע"ב: מצוה בו יותר משלוחו. = רב יוסף, יד החזקה*

*תפא"י: צריך לראות האשה שמא לא תמצא חן בעיניו. = רב יהודה אמר רב, פהמ"ש, טו"ר.*

*שו"ע מביא את שתי הסבות.*

משנה מסכת קידושין פרק ב' משנה ג'.

עַל מְנָת שֶׁאֲנִי כֹהֵן וְנִמְצָא לֵוִי, לֵוִי וְנִמְצָא כֹהֵן, נָתִין וְנִמְצָא מַמְזֵר, מַמְזֵר וְנִמְצָא נָתִין, בֶּן עִיר וְנִמְצָא בֶן כְּרַךְ, בֶּן כְּרַךְ וְנִמְצָא בֶן עִיר, עַל מְנָת שֶׁבֵּיתִי קָרוֹב לַמֶּרְחָץ וְנִמְצָא רָחוֹק, רָחוֹק וְנִמְצָא קָרוֹב, עַל מְנָת שֶׁיֶּשׁ לִי בַת אוֹ שִׁפְחָה גַדֶּלֶת וְאֵין לוֹ, אוֹ עַל מְנָת שֶׁאֵין לִי וְיֶשׁ לוֹ, עַל מְנָת שֶׁאֵין לִי בָנִים וְיֶשׁ לוֹ, אוֹ עַל מְנָת שֶׁיֶּשׁ לִי וְאֵין לוֹ. וּבְכֻלָּם אַף עַל פִּי שֶׁאָמְרָה בְּלִבִּי הָיָה לְהִתְקַדֵּשׁ לוֹ אַף עַל פִּי כֵן, אֵינָהּ מְקֻדֶּשֶׁת. וְכֵן הִיא שֶׁהִטְעַתּוּ:

רע"ב: שפחה גודלת - קולעת שער הנשים.

פירוש אחר, דברנית ובעלת לשון, כמו שנאמר (יחזקאל ל"ה) ותגדילו עלי בפיכם:

תפא"י: (ח) שפחה גדלת - גדולה לשמשה,

או מקלעת שערות נשים, דג"כ יש צד לריעותא, דמדהולכת מבית לבית, מספרת ממנה:

שינויי נוסחאות:

גדלת – המשב"ב *(משנה שבבלי דפוס ראם*) וכןבמשבי"ר *(משנה שבירושלמי דפוס וינציא)* הנוסחא היא 'מגודלת'.

ערוך (ערך גדיל):

גדיל – [פלעכט ווערק, טישטיך] ... (קדושין מ"ט) מי סברת מאי גדלת גדולה ממש לא מאי גדלת גודלת. פירוש גודלת שער של נשים שגודלת השער שלהן:

פירוש אחר גודלת דברנית דכתיב ויגדילו *(צ"ל ותגדילו)* עלי פיהם.

מצודות דוד יחזקאל פרק ל"ה פסוק י"ג:

ותגדילו - ואשר הגדלתם עלי בפיכם לדבר גדולות ודברי גאוה ואשר הרביתים עלי דבריכם בדברי חרוף הנה אני שמעתי את הכל ואין דבר נעלם ממני:

*סכום: רע"ב: פירוש ראשון:קולעת שער נשים = ערוך*

*פירוש שני: דברנית בעלת לשון = ערוך ומצודות*

*התפא"י פירוש ראשון: שפחה גדולה. =מגודלת משנה בירושלמי*

*פירוש שני: מקלעת שערות נשים. = ערוך*

*יש שינוי נוסחאות בין המודפס ב"משניות" לבין הנוסח המודפס במשניות שבגמרא, בבלי וירושלמי, ומכאן הפירושים השונים..*

משנה מסכת קידושין פרק ב משנה ה'.

הַמְקַדֵּשׁ אֶת הָאִשָּׁה עַל מְנָת שֶׁאֵין עָלֶיהָ נְדָרִים וְנִמְצְאוּ עָלֶיהָ נְדָרִים, אֵינָהּ מְקֻדֶּשֶׁת. כְּנָסָהּ סְתָם וְנִמְצְאוּ עָלֶיהָ נְדָרִים, תֵּצֵא שֶׁלֹּא בַכְּתֻבָּה. עַל מְנָת שֶׁאֵין עָלֶיהָ מוּמִין וְנִמְצְאוּ בָהּ מוּמִין, אֵינָהּ מְקֻדֶּשֶׁת. כְּנָסָהּ סְתָם וְנִמְצְאוּ בָהּ מוּמִין, תֵּצֵא שֶׁלֹּא בַכְּתֻבָּה. כָל הַמּוּמִין הַפּוֹסְלִים בַּכֹּהֲנִים, פּוֹסְלִין בַּנָּשִׁים:

רע"ב: הפוסלים בכהנים - מפורש בכתובות [דף עה]:

תפא"י: (יג) כל המומין הפוסלים בכהנים פוסלים בנשים - ויתרים עליהן נשים, ריח רע מבשרה, וזיע, וריח הפה [וי"א אף דחוטם], וקול עב, ודדים גסים ביותר, וצלקת שממכה [שראם בל"א], ושומא שעל הפדחת בלי שער אם לפעמים נראה ולפעמים אינו נראה, דבנראה תמיד, הרי ראה ונתפייס, ובלא נראה כלל, לא תתמאס עי"ז [שם ל"ט ד'] :

תלמוד בבלי מסכת כתובות דף ע"ה ע"א:

כל מומין שפוסלין וכו': תנא הוסיפו עליהן זיעה ושומא וריח הפה והני בכהני לא פסלי והתנן הזקן והחולה והמזוהם ותנן מומין אלו בין קבועין בין עוברין פסולין באדם א"ר יוסי בר' חנינא לא קשיא כאן בזיעה עוברת כאן בזיעה שאינה עוברת רב אשי אמר זיעה אמזוהם קא רמית התם גבי כהנים אפשר לעברה בקיוהא דחמרא ומריח הפה נמי אפשר דנקט פילפלא בפומיה ועביד עבודה אבל גבי אשה לא אפשר האי שומא היכי דמיא אי דאית בה שער הכא והכא פסלה אי דלא אית בה שער אי שומא גדולה היא הכא והכא פסלה אי שומא קטנה היא הכא והכא לא פסלה דתניא שומא שיש בה שער ה"ז מום אין בה שער גדולה ה"ז מום קטנה אין זה מום ואיזוהי גדולה פירש רבן שמעון בן גמליאל עד כאיסר האיטלקי א"ר יוסי בר' חנינא בעומדת על פדחתה פדחתה ראה וניפייס הוא א"ר פפא בעומדת לה תחת כפה של ראשה וזימנין דמתחזיא וזימנין דלא מתחזיא א"ר חסדא הא מילתא מגברא רבה שמיע לי ומנו ר' שילא נשכה כלב ונעשה מקומו צלקת הרי זה מום א"ר חסדא קול עבה באשה ה"ז מום שנאמר כי קולך ערב ומראך נאוה: תני ר' נתן ביראה בין דדי אשה טפח סבר רב אחא בריה דרבא קמיה דרב אשי למימר טפח למעליותא ...

פרש"י:

הוסיפו עליהם - בנשים שאין בכהנים:

רמב"ם הלכות אישות פרק ז' הלכה ז':

... ומה הן המומין הפוסלין בנשים כל המומין הפוסלין בכהנים פוסלין בנשים ובהלכות ביאת המקדש יתבארו כל מומי הכהנים ויתר עליהן בנשים ריח הרע וזיעה וריח הפה וקול עבה ודדין גסין מחברותיה טפח וטפח בין דד לדד ונשיכת כלב ונעשה המקום צלקת ושומא שעל הפדחת אפילו היתה קטנה ביותר ואפילו קרובה לשער ראשה ואע"פ שאין בה שיער וזו היא השומא שיתירה אשה על הכהנים אבל אם היתה שומא שיש בה שיער בשאר הפנים או שומא גדולה כאיסר אע"פ שאין בה שיער הרי זה מום בין בכהנים בין בנשים:

*סכום: אין מחלוקת רק הרע"ב מקצר ושולח אותנו למסכת כתובות ואילו התפא"י מפרט את הכתוב שם.*

משנה מסכת קידושין פרק ב' משנה ח'.

מְקַדֵּשׁ בְּחֶלְקוֹ, בֵּין קָדְשֵׁי קָדָשִׁים בֵּין קָדָשִׁים קַלִּים, אֵינָהּ מְקֻדֶּשֶׁת. בְּמַעֲשֵׂר שֵׁנִי, בֵּין שׁוֹגֵג בֵּין מֵזִיד, לֹא קִדֵּשׁ, דִּבְרֵי רַבִּי מֵאִיר. רַבִּי יְהוּדָה אוֹמֵר, בְּשׁוֹגֵג לֹא קִדֵּשׁ, בְּמֵזִיד קִדֵּשׁ. וּבַהֶקְדֵּשׁ, בְּמֵזִיד קִדֵּשׁ וּבְשׁוֹגֵג לֹא קִדֵּשׁ. דִּבְרֵי רַבִּי מֵאִיר. רַבִּי יְהוּדָה אוֹמֵר, בְּשׁוֹגֵג קִדֵּשׁ, בְּמֵזִיד לֹא קִדֵּשׁ:

רע"ב: רבי יהודה אומר מזיד קידש - במעשר שני. הואיל ויוצא לחולין ע"י פדיון, והרי הוציאו לחולין ע"י קדושין הללו. ור"מ סבר לית דרך חלול בכך:

תפא"י: (כה) בשוגג לא קדש - דכיון דלא ידעי דמע"ש הוא, הו"ל קדושי טעות, מדצריכה טרחה להעלותו לירושלים:

(כו) במזיד קדש דס"ל מע"ש ממון הדיוט הוא:

רמב"ם פהמ"ש:

רבי יהודה אומר כשקידש בו במזיד, רוצה לומר, שהוא יודע שזה הדבר מעשר שני הרי חללו, לפי שמעשר שני מתחלל, כמו שביארנו במסכת מעשר שני (פ"ב הלכה ו), ואם נתחלל הרי היא מתקדשת בו בלי ספק, ורבי מאיר אומר אין דרך חילול בכך, רוצה לומר, אין זה דרך חילול המעשר והם חולקים בהקדש בדק הבית להיפך, רבי מאיר אומר במזיד מתחלל, בשוגג אין מתחלל, ורבי יהודה אומר הפך זה, והלכה כרבי מאיר במעשר, וכרבי יהודה בהקדש:

קידושין דף נ"ג ע"ב:

אמר ר' ירמיה ניחזי אנן מעשר איהי לא ניחא לה משום טרחא דאורחא איהו ניחא ליה דניקני איתתא ממילא

תוס' רעק"א אות כ"ט:

רע"ב ד"ה רי"א הואיל ויצא לחןלין ע"י פדיון וכו' – וכ"כ הרמב"ם בפי' המשניות ותמוה לי מה חילול הוא זה הא מ"ש (מעשר שני) אינו מתחלל אלא על כסף שיש בו צורה וגם איך אמרי' דבשוגג דאיהי לא ניחא לה משום טירחא דאורחא הא כיון שנתחלל א"צ להוליכו לירושלם וליכא טירחא דאורחא א"ו הדבר ברור דאין כאן חילול ...

*סכום: מחלוקת ר' מאיר מע"ש ממון גבוה, ור' יהודה ממון בעלים.*

*רע"ב: לר' יהודה במזיד קידש, מע"ש ממון הדיוט וכיון שקידש בו נתחלל.. = רמב"ם*

*תפא"י: בשוגג (שלא ידעה שהוא מע"ש) לא קידש שיש כאן מקח טעות. = ר' ירמיה. במזיד קידש (זה ממון הדיוט) = ר' יהודה.*

*ועיין ברעק"א.*

משנה מסכת קדושין פרק ב' משנה ט'.

ַמְקַדֵּשׁ בָּעָרְלָה, בְּכִלְאֵי הַכֶּרֶם, בְּשׁוֹר הַנִּסְקָל, וּבְעֶגְלָה עֲרוּפָה, בְּצִפֳּרֵי מְצוֹרָע, וּבִשְׂעַר נָזִיר, וּבְפֶטֶר חֲמוֹר, וּבְבָשָׂר בֶּחָלָב, וּבְחֻלִּין שֶׁנִּשְׁחֲטוּ בָעֲזָרָה, אֵינָהּ מְקֻדֶּשֶׁת. מְכָרָן וְקִדֵּשׁ בִּדְמֵיהֶן, מְקֻדֶּשֶׁת:

רע"ב:

בציפורי מצורע - ... ומאימתי אסורין צפורי מצורע בהנאה, משעת שחיטה. והצפור השחוטה בלבד היא שאסורה בהנאה. ועגלה ערופה, ירידתה אל נחל איתן אוסרתה:

תפא"י: (לג) בציפרי מצורע שחוטה, נאסרה בהנאה משנשחטה, וגם משולחת נאסרה בהנאה משנשחטה חברתה עד שתשולח היא:

רמב"ם פהמ"ש:

עגלה ערופה, וצפורי מצורע תאסר בהנאה משעת השחיטה, ר"ל הצפור השחוטה בלבד,

קידושין דף נ"ז ע"א:

איתיביה רבי יוחנן לריש לקיש כל צפור טהורה תאכלו לרבות את המשולחת וזה אשר לא תאכלו מהם לרבות את השחוטה ואי ס"ד מחיים אסורה לאחר שחיטה מיבעיא מהו דתימא מידי דהוה אקדשים דמחיים אסירי ואתיא שחיטה ומכשרה להו קא משמע לן

תוספות:

משעת שחיטה - פי' ומשולחת נמי תיאסר משחיטת חבירתה עד השילוח ואין לפרש משעת שחיטה בשחוטה ובמשולחת ליכא איסור כלל דהא תנא צפורי מצורע דמשמע תרוייהו:

*סכום: רע"ב:.הצפור השחוטה בלבד נאסרת בהנאה. = ר' יוחנן ורמב"ם*

תפא"י: הצפור השחוטה נאסרת בהנאה והמשולחת משנשחטה חברתה עד שתשלח. - *תוספות*

משנה מסכת קדושין פרק ד' משנה ה'.

אֵין בּוֹדְקִין לֹא מִן הַמִּזְבֵּחַ וּלְמַעְלָה, וְלֹא מִן הַדּוּכָן וּלְמַעְלָה, וְלֹא מִן סַנְהֶדְרִין וּלְמָעְלָה. וְכֹל שֶׁהֻחְזְקוּ אֲבוֹתָיו מִשּׁוֹטְרֵי הָרַבִּים וְגַבָּאֵי צְדָקָה, מַשִּׂיאִין לַכְּהֻנָּה וְאֵינוֹ צָרִיךְ לִבְדּוֹק אַחֲרֵיהֶן. רַבִּי יוֹסֵי אוֹמֵר, אַף מִי שֶׁהָיָה חָתוּם עֵד בְּעַרְכֵי הַיְשָׁנָה שֶׁל צִפּוֹרִי. רַבִּי חֲנִינָא בֶּן אַנְטִיגְנוֹס אוֹמֵר, אַף מִי שֶׁהָיָה מֻכְתָּב בְּאִסְטְרַטְיָא שֶׁל מֶלֶךְ:

רע"ב: אין בודקין מן המזבח ולמעלה - התחיל לבדוק באמהות ומצא שאבי אביה שימש על גבי המזבח א"צ לבדוק אחר אם אבי אביה, דכיון דבנה שמש ע"ג המזבח בידוע שמיוחס היה:

תפא"י: (כב) לא מן המזבח ולמעלה התחיל לבדוק, ומצא שאביה עבד בביהמ"ק, א"צ לבדוק אחר אמו, וכ"כ באבי אביה, כשעבד עבודה א"צ לבדוק אמו, ותנא ושייר, דה"ה באכל תרומה, או נשא כפיו, או קרא ראשון בביה"כ, או שכתוב בשטר פלוני כהן, בכל אלו ידוע שמיוחס הוא:

רש"י כתובות דף כ"ד ע"ב:

במעלין מתרומה ליוחסין - רבי יהודה סבר הרואה שמאכילין תרומה לאדם בחזקת כהן מעיד עליו בכל מקום שהוא כהן ומעלין אותו ליוחסין הלכך אם תאכילהו תרומה הרי אתה מביאו להשיאו אשה וטעמיה לאו משום גומלין הוא ורבנן סברי אין מעלין מתרומה ליוחסין:

תוספות קידושין דף ע"ו ע"ב:

אין בודקין מן המזבח ולמעלה כו' - ואם תאמר אמאי לא קתני אין בודקין משטרות ולמעלה דהא אמרינן בפ"ב דכתובות (דף כד:) מעלים משטרות ליוחסין וי"ל דאין זה רבותא דהא עדות מעליא הוא וא"ת ניתני נמי אין בודקין מנשיאות כפים ולמעלה ומתרומה ולמעלה כדאמר בפרק ב' דכתובות (שם) מעלין מתרומה ליוחסין ויש לומר דגם זה אינו רבותא כיון דלא שייך אלא בכהנים אבל הא [דתנן] אין בודקין מן המזבח ולמעלה רבותא הוא דמיירי אפילו בעבודות הכשרות בזרים כגון שחיטה או הפשט אע"ג דשחיטה כשרה בנשים ובעבדים היינו דיעבד אבל לכתחילה לא עבדי כי אם כשרים מיוחסין.

רמב"ם - הלכות איסורי ביאה פרק כ' הלכה ב':

אי זהו כהן מיוחס כל שהעידו לו שני עדים שהוא כהן בן פלוני הכהן ופלוני בן פלוני הכהן עד איש שאינו צריך בדיקה והוא הכהן ששימש על גבי המזבח שאילו לא בדקו בית דין הגדול אחריו לא היו מניחין אותו לעבוד לפיכך אין בודקין מהמזבח ומעלה ולא מן הסנהדרין ומעלה שאין ממנין בסנהדרין אלא כהנים לויים וישראלים מיוחסין:

תוי"ט :

מן המזבח ולמעלה - הקשו בתוס' למ"ד מעלין מתרומה ליוחסין שכתבתי במשנה ח' פרק ב' דכתובות דמתני' דלא כוותיה. ותירצו דהכא רבותא קמ"ל דמיירי אפי' בעבודות הכשירות בזרים כגון שחיטה או הפשט. אע"ג דשחיטה כשרה בנשים ובעבדים היינו דיעבד אבל לכתחלה לא עבדי כי אם כשרים מיוחסים ע"כ. ודוחק הוא שא"כ זה שמצאוהו עובד יהיה דוקא לכתחילה ומאין נדע זה. היתכן לומר שמצוים לשחוט ולהפשיט בכל פעם ופעם ובפ"ב דכתובות דף כ"ד תירצו עוד תירוץ אחר דתרומה בכלל מזבח. אבל לשון הר"ב ששמש ע"ג מזבח. וגם לתירוץ הראשון קשיא לשון ע"ג שכתב הר"ב שאין במשמעו אלא עבודות הכהנים שהם ע"ג המזבח. ועוד הקשו שם בתוס' אמאי לא חשיב ספר תורה שקרא בחזקת כהן וי"ל דאיכא למימר תנא ושייר ס"ת ותרומה ונשיאת כפים וכן לשטרות דאיכא דסבר דמכולהו מעלין ע"כ:

*סכום: השאלה היא אם מעלין מתרומה ליוחסין, ר' יהודה אמר מעלין ורבנן אין מעלין.*

*רע"ב: בודקים ליחוס עד כהן שעבד על המזבח. = כרבנן (שאין מעלין מתרומה ליוחסין) ורמב"ם.*

*תפא"י: גם כהן שאכל תרומה* או נשא כפיו, או קרא ראשון בביה"כ, או שכתוב בשטר פלוני *כהן, בכל אלו ידוע שמיוחס הוא: = ר' יהודה ותוספות.*

*ועיין בתוסי"ט שיש לומר " תנא ושייר".*

# משנה מסכת קידושין פרק ד' משנה י"ג

לֹא יִלְמַד אָדָם רַוָּק סוֹפְרִים, וְלֹא תִלְמַד אִשָּׁה סוֹפְרִים. רַבִּי אֱלִיעֶזֶר אוֹמֵר, אַף מִי שֶׁאֵין לוֹ אִשָּׁה, לֹא יִלְמַד סוֹפְרִים:

רע"ב: אף מי שאין לו אשה. אע"פ שאינו פנוי אלא יש לו אשה ואינה שרוייה עמו (מט) לא ילמד סופרים. ואין הלכה כרבי אליעזר:

תפא"י (נח) אף מי שאין לו אשה ר"ל שאין אשתו אצלו:

(נט) לא ילמד סופרים והכי קיי"ל, וי"א כת"ק [ב"ש שם] :

## תלמוד ירושלמי מסכת קידושין פרק ד הלכה י"א:

## תני רבי אלעזר אומר אף מי שיש לו אשה ובנים ואינן עמו באותו מקום לא ילמד סופרים.

## רש"י קידושין פ"ב ע"א:

מי שאין לו אשה כלל. - ומוסיף אדתנא קמא דקאמר רווק שלא נשא אשה מימיו ואתא ר' אלעזר למימר אפילו היתה לו ומתה אבל יש לו ואינה שרויה אצלו מותר או דלמא כו':

רמב"ם הלכות אסורים פרק כ"ב הלכה י"ג:

### מי שאין לו אשה לא ילמד תינוקות, מפני שאמות הבנים באות לבית הספר לבניהם ונמצא מתגרה בנשים, וכן אשה לא תלמד קטנים מי שאין לו אשה לא ילמד תינוקות מפני שאמות הבנים באות לבית הספר לבניהם ונמצא מתגרה בנשים וכן אשה לא תלמד קטנים

#### בית יוסף יורה דעה סימן רמ"ה:

ועל הא דרבי אליעזר איבעיא להו מי שאין עמו אשה כלל או דילמא בשאינה שרויה אצלו ת"ש אף מי שיש לו ואינה שרויה אצלו לא ילמד סופרים. ואמרו בירושלמי (קידושין פ"ד הלכה יא) ואינה שרויה אצלו באותו המקום. ומדברי הרמב"ם בפרק ב' מהלכות ת"ת (ה"ד) נראה שפוסק כרבי אליעזר, וכן כתב בהדיא בפרק כ"ב מהלכות איסורי ביאה (הי"ג) וז"ל מי שאין לו אשה לא ילמד תינוקות מפני שאמות הבנים באות לבית הספר וכו' ואין המלמד צריך שתהיה אשתו שרויה עמו בבית הספר אלא היא בביתה והוא מלמד במקומו ע"כ. וכתב הרב המגיד שהטעם שפסק כרבי אליעזר משום דאיבעיא לן אליביה, והוא ז"ל כתב שיש לדחות דמשום דנפקא מינה לתנא קמא הוא דאיבעיא לן וקיימא לן כסתם מתניתין דכל שיש לו עכשיו יכול ללמד וכן נראה מן ההלכות ועיקר ע"כ. ודברי רבינו באבן העזר סימן (כ"א) [כ"ב] (סוף הסי') כדברי הרמב"ם ז"ל:

שו"ע אבן העזר סימן כ"ב סעיף כ':

מי שאין לו אשה לא ילמד תינוקות, מפני שאמות הבנים באות לבית הספר לבניהם ונמצא מתגרה בנשים. וכן אשה לא תלמד קטנים, מפני אבותיהם שהם באים בגלל בניהם ונמצאו מתייחדים עמה. ואין המלמד צריך שתהיה אשתו שרויה עמו בבית הספר, אלא היא בביתה והוא מלמד במקומו.

*סכום: השאלה מי נחשב לרווק ? האם נשוי שאין אשתו עמו נחשב לרווק או גם אם אין אשתו עמו במקומו יחשב לרווק.*

*רע"ב אין אשתו עמו מותר ללמד = (כלומר אינו רווק) רש"י והרב המגיד*

*תפא"י: אין אשתו עמו במקומו לא ילמד = (ויחשב לרווק) ירושלמי, רמב"ם בית יוסף ושו"ע*

משנה מסכת קידושין פרק ד' משנה י"ד.

... בְּנַעֲרוּתוֹ מַהוּ אוֹמֵר, (ישעיה מ) וְקֹוֵי ה' יַחֲלִיפוּ כֹחַ. בְּזִקְנוּתוֹ מַהוּ אוֹמֵר, (תהלים צב) עוֹד יְנוּבוּן בְּשֵׂיבָה. וְכֵן הוּא אוֹמֵר בְּאַבְרָהָם אָבִינוּ עָלָיו הַשָּׁלוֹם, (בראשית כד) וְאַבְרָהָם זָקֵן, וַה' בֵּרַךְ אֶת אַבְרָהָם בַּכֹּל. מָצִינוּ שֶׁעָשָׂה אַבְרָהָם אָבִינוּ אֶת כָּל הַתּוֹרָה כֻּלָּהּ עַד שֶׁלֹּא נִתָּנָה, שֶׁנֶּאֱמַר, (שם כו) עֵקֶב אֲשֶׁר שָׁמַע אַבְרָהָם בְּקֹלִי וַיִּשְׁמֹר מִשְׁמַרְתִּי מִצְוֹתַי חֻקּוֹתַי וְתוֹרֹתָי:

תפא"י: (פב) מצינו שעשה אברהם אבינו וכו' ולא תקשה, מאי ראיה מאברהם, הרי לא היה תורה עדיין בימיו, על זה משיב מצינו וכו':

*סליקא לה מסכת קידושין בע"ה*

וכולהו מסכייתא דסדר נשים

*נשלם בע"ה עש"ק לסד' "וישמר משמרתי מצותי חקותי ותורתי" תשע"ז:*